Tarybos Reglamentas (EEB) Nr. 2211/78
1978 m. rugsėjo 26 d.
dėl Europos ekonominės bendrijos ir Maroko Karalystės bendradarbiavimo susitarimo sudarymo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač jos 238 straipsnį,
atsižvelgdama į Komisijos rekomendaciją,
atsižvelgdama į Europos Parlamento nuomonę [1],
kadangi Europos ekonominės bendrijos ir Maroko Karalystės bendradarbiavimo susitarimas, pasirašytas 1976 m. balandžio 27 d. Rabate, turėtų būti priimtas,
PRIĖMĖ ŠĮ REGLAMENTĄ:
1 straipsnis
Šiuo reglamentu Bendrijos vardu priimamas Europos ekonominės bendrijos ir Maroko Karalystės bendradarbiavimo susitarimas.
Susitarimo tekstas pridedamas prie šio Reglamento.
2 straipsnis
Europos Bendrijų Tarybos pirmininkas perduoda pranešimą, numatytą Susitarimo 60 straipsnyje [2].
3 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1978 m. rugsėjo 26 d.